b'\n_START_ARTICLE_\nBri\xc5\xa1kola\n_START_PARAGRAPH_\nBr\xc3\xad\xc5\xa1kola (izvirno italijansko briscola; hrva\xc5\xa1ko bri\xc5\xa1kula, siciljansko br\xc3\xacscula, \xc5\xa1pansko la brisca) je italijanska igra s kartami za dva do \xc5\xa1est igralcev. Pri igri za tri ali \xc5\xa1est igralcev se ena od kart izlo\xc4\x8di iz igre. Igra s \xc5\xa1tirimi ali \xc5\xa1estimi igralci se igra v parih tako, da sta si skupna igralca diametralno razporejena in karto izmeni\xc4\x8dno odvr\xc5\xbee eden igralec izmed nasprotnih parov.\n_START_SECTION_\nRaz\xc5\xa1irjenost\n_START_PARAGRAPH_\nIgro veliko igrajo v Slovenskem Primorju, kot tudi v Hrva\xc5\xa1kem ter na hrva\xc5\xa1kih otokih. Bri\xc5\xa1kola je priljubljena igra tudi na Portoriku in v \xc5\xa0paniji. V Italiji je \xc5\xa1e posebej priljubljena v Bene\xc4\x8diji. Drugod po Evropi jo igrajo radi \xc5\xa1e na Malti, Nizozemskem, Portugalskem, v Belgiji, Franciji, Luksemburgu, Romuniji in \xc5\xa0vici.'